system
Răspunde în limba română, în stilul Wikipedia, cat mai corect gramatical.
user
Ce detalii ai despre Ioniță Scipione Bădescu?
assistant
Ioniță Scipione Bădescu () a fost un poet, scriitor și publicist român.

Biografie
Studiile primare le-a făcut în Răstolț. Apoi, a urmat studiile secundare la Beiuș. A plecat la Budapesta, pentru a începe studiile universitare, pe care le-a continuat la București și Iași. La Iași a devenit membru al Societății Junimea și s-a împrietenit cu Eminescu, care l-a luat ca model pentru personajul principal din „Sărmanul Dionis”.

A avut o intensă activitate publicistică, fiind pe rând redactor la Curierul de Iași, Pressa, Trompeta Carpaților, Timpul din București.

Este numit revizor școlar pentru județele mai întâi pentru județele Neamț și Suceava, apoi pentru Botoșani și Dorohoi. Cu această ocazie, pe 2 martie 1886, scoate la Botoșani publicația Curierul român. Publicația apare până în 1904, anul morții sale. 

A colaborat la o serie lungă de publicații, între care Albina (Pesta), Albina Carpaților (Sibiu), Amicul Familiei (Gherla și Cluj), Concordia și Federațiunea (Budapesta), Fenice (Oradea), Foaia societății pentru literatura și cultura română în Bucovina (Cernăuți), Glasul (București).

In memoriam
Biblioteca Județeană Sălaj, din Zalău, poartă numele de „Ioniță Scipione Bădescu”.

În turnul Palatului Administrativ din Vaslui funcționează un ceas cu două cadrane. Odată cu montarea ceasului a fost imprimată pe bandă de magnetofon și melodia „Trompetele răsună”, pe versuri de Scipione Bădescu, muzica aparținând compozitorului Gavril Muzicescu.

Opere

Volume proprii 
 Poesii originali, Tip. Noseda, Pesta, 1868.
 Coroana României (poezii), Tip. Thiel și Weiss, București, 1881.

Antologii 
 Armonii de la 14 Martie și 10 Mai 1881, Edit. Tipo-Lit. H. Goldner, Iași, 1881.

Poezii publicate în reviste 
 „Armatei române”, în Amicul Familiei, nr. 7, 13 noiembrie 1878.

Note

Bibliografie 
 Mircea Zaciu, Marian Papahagi, Aurel Sasu (coordonatori), Dicționarul scriitorilor români, 4 vol., Editura Fundației Culturale Române, 1995-2000.
 Vasile Vartolomei, Mărturii culturale bihorene, Kolozsvár–Cluj, 1944

Legături externe

 Bejenaru, Ionel, „Curierul Român” din Botoșani al lui Scipione Bădescu pe situl Jurnalul literar
 Scipione Bădescu  
 Tudoran, Ana, Colegul lui Eminescu, Scipione Bădescu, epurat la Biblioteca Județeană Sălaj din motive de cumetrie între două bibliotecare, Ziariști Online, 26 februarie 2011

Nașteri în 1847
Nașteri pe 15 mai
Decese în 1904
Decese pe 4 octombrie
Poeți români din secolul al XIX-lea